पाएं अपने शहर की ताज़ा ख़बरें और फ्री ई-पेपरडाउनलोड करें
पलासी थाना क्षेत्र के भीखा पंचायत अंतर्गत बलुआ पासवान टोला वार्ड 12 में नहाने के दौरान तालाब में डूब जाने से अजीत पासवान के 6 वर्षीय पुत्र अंकित कुमार की मौत हो गई। घटना के बाद से ही मृत बालक की मां असतो देवी का रो-रोकर बुरा हाल है। घटना गुरुवार दोपहर बाद की बताई जा रही है। परिजनों ने बताया कि अंकित गुरुवार को लगभग दो बजे दिन में खाना खाकर घर से निकला था। पिता अजीत पासवान घर में मौजूद नहीं थे। 5 बजे शाम तक घर नहीं आया तो मां असतो देवी खोजबीन करने लगी। खोजबीन के क्रम में लगभग साढ़े 6 बजे संध्या तालाब के किनारे मृतक का पैंट व गंजी पाया गया। अनुमान लगाया जाने लगा कि हो न हो बच्चा पोखर में ही डूब गया है। ग्रामीणों के सहयोग से तालाब में घुसकर खोजबीन शुरू की गई तो अंकित की लाश मिली। सूचना पर पहुंची पलासी पुलिस ने लाश को शुक्रवार को पोस्टमार्टम के लिए अररिया भेज दिया। पोस्टमार्टम के बाद लाश को परिजनों के सुपुर्द कर दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn